EkBass/fiwiki-20250220-pages-articles huggingface dataset:
Sister Flo

Sister Flo oli alun perin Riihimäeltä kotoisin oleva rockia, folkia ja psykedelia-poppia soittava yhtye, joka esiintyi ja levytti vuosina 2000–2010. Se julkaisi ensimmäiset äänitteensä omalla Han Soo Voice -levymerkillään. Yhtyeen, Riku Mattilan ja Nick Trianin tuottama läpimurtoalbumi Tragician's Hat ilmestyi vuonna 2004 ja yhtye soitti konsertteja niin kotimaan festivaaleilla kuin ulkomaillakin. Vuonna 2007 yhtye siirtyi Fullsteam Recordsille ja julkaisi sen kautta albumin The Healer. Yhtye ilmoitti hajoamisestaan tammikuussa 2012. Yhtyeen keulahahmo Samae Koskinen jatkoi soolouralla. ==Kokoonpano== * Samae Koskinen * Mikko Salonen * Jarno Alho * Jori Hulkkonen ===Entiset jäsenet=== * Janne Lastumäki – koskettimet 2001–2008 * Antti Kaistinen – rummut 2000–2008 * Okko Nieminen – kitara 2000 * Petri Nakari – kitara 2000–2004 * Mikko Karala – koskettimet 2000 ==Diskografia== ===Albumit=== * Anglia (2000) * Boys of Cat (Han Soo Voice 2001) * Tragician's Hat (Delphic Recordings 2004) * The Healer (Fullsteam Records 2007) * AU (Fullsteam Records 2009) * Ystävyys/Friendship (Fullsteam Records 2010) ===EP:t=== *Extended Play Paradise (2000) *Lauriemoore (2001) *Landcrabs (Han Soo Voice 2002) *Proper Kites (Delphic Recordings 2004) == Lähteet == Luokka:Suomalaiset popyhtyeet
TI MSP430

MSP430 on Texas Instrumentsin suunnittelema ja valmistama mikrokontrolleriperhe. Mallit perustuvat 16-bittiseen RISC- suorittimeen.https://www.olimex.com/Products/MSP430/ Mallisarja on suunniteltu erityisesti matalan tehonkulutuksen sovelluksiin, kuten esimerkiksi paristokäyttöisiin laitteisiin. MSP430:n matala virrankulutus tekee siitä suositun vaihtoehdon matalan tehonkulutuksen laitteisiin. MSP430-kontrolleria käytetäänkin paljon paristokäyttöisissä mittalaitteissa. Kontrollerin virrankulutus valmiustilassa on alimmillaan vain 0.1 mikroampeeria. MSP430:n huonoja puolia ovat muun muassa ulkoisen muistiväylän puuttuminen ja pieni keskusmuistin koko. Prosessorin käyttöä elektroniikkarakentelun harrastajien piirissä on rajoittanut muun muassa se, että käytännössä kaikki MSP430-sarjan mikrokontrollerit ovat saatavilla vain pintaliitoskotelossa. Poikkeuksen muodostavat MSP430G2 tuoteperhe ja malli MSP430F2013, jotka ovat saatavilla myös perinteiseen DIP-koteloon pakattuna. == Lähteet == ==Aiheesta muualla== *Valmistajan kotisivu * MSP430@UBI *MSP430.info *msp430:n Yahoo-group *MSP430web *mspGCC - vapaan lähdekoodin C-kääntäjä MSP430 -kontrollereille Luokka:Mikrokontrollerit Luokka:Texas Instruments
Zoom (sarjakuvalehti)

Zoom oli vuosina 1973–1974 Suomessa ilmestynyt sarjakuvalehti. Julkaisijana oli Sanoma Osakeyhtiö. Zoom alkoi lokakuussa 1973 ja päättyi vuoden 1974 joulukuussa. Vuonna 1974 julkaistiin myös 14 Zoom-albumia. Zoom-niminen suklaapatukka oli markkinoilla jo aikaisemmin. Patukan mainos oli Zoom-lehden ensimmäisessä numerossa. Zoomissa ilmestyivät jatkosarjoina jo ennestään lukijoille tutut Asterix sekä Tintti, ja myös myöhemmin suosituksi tulleet Blueberry ja Valerian. Kaikki Zoomin sarjakuvat olivat belgialaista ja ranskalaista materiaalia, Dargaud- ja Lombard-yhtiöiden kustantamia. Zoomin päätoimittajana toimi Mary A. Wuorio, joka kirjoitti maineikkaat pääkirjoitukset useimpiin numeroihin. Zoom oli vastine belgialaiselle Tintin- lehdelle. Zoomia julkaistiin yhteispainatuksena saksalaisen Zackin kanssa. ==Zoomin sarjakuvat== *Asterix *Bernard Prince *Bob Morane *Blueberry (aka Navaho) *Bruno Brazil *Comanche *Dan Cooper *Haikaralaivue (aka Michel ja Ernest) *Herra Tarkka *Jeremiah *Mic Vaillant *Pom Pom (aka Muppelo, Cubitus) *Punaparta *Riku Oksa *Timjami *Tintti *Umpah-Pah *Valerian *Walter Müller Luokka:Ilmestymästä lakanneet suomalaiset sarjakuvalehdet
Airs baroques français

__NOTOC__ Airs baroques français on sopraano Patricia Petibonin resitaalilevy, joka ilmestyi vuonna 2003. Se sisältää ranskalaisten säveltäjien barokkiooppera-aarioita vuosilta 1686–1755, vahvimmin edustettuna säveltäjistä on Jean-Philippe Rameau. Albumilla soittaa vanhaan musiikkiin erikoistunut orkesteri Les Folies Françoises, johtajanaan Patrick Cohën-Akenine == Kappaleet == # # # # # # # # # # # # # ==Muusikot== *Patricia Petibon, sopraano *Les Folies Françoises, orkesteri *Patrick Cohën-Akenine, johtaja ==Tuotanto== *Nauhoitus: Notre-Dame du Liban -kirkko , Pariisi, 22.–25.1.2006 *Vastaava tuottaja: Alain Lanceron *Taiteellinen johtaja: Etienne Collard *Ääniteknikko: Frédéric Briant *Valokuvat: Mike Diver ==Aiheesta muualla== *Patricia Petibon . *Les Folies Françoises. Luokka:Vuoden 2003 albumit Luokka:Ranskalaiset albumit
Venäjän jalkapallon 1. divisioona

Venäjän jalkapallon 1. divisioona () on Venäjän jalkapallon toiseksi korkein sarjataso. Sarja toimii PFL:n eli Venäjän jalkapallon ammattilaisliigan alaisuudessa ja on sen korkein sarjataso. Sarjassa pelaa 22 joukkuetta. Kauden päätteeksi kaksi parasta joukkuetta nousee pääsarjatasolle valioliigaan ja viisi viimeistä putoavat 2. divisioonaan. ==Toiseksi korkeimman sarjatason voittajat ja nousijat== Vuosi Mestari Muut nousijat 1992 Žemtšužina Sotši (länsilohko) KAMAZ Naberežnyje Tšelny (keskilohko) Lutš-Energija Vladivostok (itälohko) - 1993 Tšernomorets Novorossijsk (länsilohko, ei noussut valioliigaan) Lada Togliatti (keskilohko), Dynamo-Gazovik Tjumen (itälohko) - 1994 Tšernomorets Novorossijsk Rostelmaš Rostov 1995 Baltika Kaliningrad Lada Togliatti, Zenit Pietari 1996 Dynamo- Gazovik Tjumen Šinnik Jaroslavl, Fakel Voronež 1997 Uralan Elista - 1998 Saturn Moskovan alue Lokomotiv Nižni Novgorod 1999 Anži Mahatškala Fakel Voronež 2000 Sokol Saratov Torpedo-ZIL Moskova 2001 Šinnik Jaroslavl Uralan Elista 2002 Rubin Kazan Tšernomorets Novorossijsk 2003 Amkar Perm Kuban Krasnodar 2004 Terek Groznyi Tom Tomsk 2005 Lutš-Energija Vladivostok Spartak Naltšik 2006 Himki Kuban Krasnodar 2007 Šinnik Jaroslavl Terek Groznyi 2008 FK Rostov Kuban Krasnodar 2009 Anži Mahatškala Sibir Novosibirsk ==Aiheesta muualla== * https://web.archive.org/web/20060714085638/http://www.league- one.ucoz.ru/ * PFL Luokka:Venäjän jalkapallosarjat
Kölinlasku

Kölinlaskulla () tarkoitetaan laivan rakennuksen aloittamista telakalla - tarkemmin kölin rungon perusrakenteiden valmistumista. Kölinlaskua voidaan juhlistaa juhlatilaisuudella. ==Lähteet== == Aiheesta muualla == *Laying Down of HMS Hood www.gwpda.org - World War I Document archive Luokka:Laivanrakennus
Vili Savolainen

Vili Savolainen (s. 25. lokakuuta 1985 Helsinki) on suomalainen entinen jalkapalloilija. Hän pelasi keskikentän pohjalla tai keskuspuolustajana. Savolainen aloitti jalkapallon pelaamisen 5-vuotiaana Helsingin Jalkapalloklubin Kannelmäen juniorijoukkueessa. Hän on pelannut seuran edustusjoukkueessa kaudesta 2003 lähtien, jolloin hän oli vasta 17-vuotias. Talvella 2007 hän oli englantilaisen Coventry Cityn testattavana, mutta valmentajan vaihtuminen vei mahdollisuudet siirtoon. Keväällä 2007 ilmoitettiin Savolaisen tehneen yhden vuoden jatkosopimuksen HJK:n kanssa. Alkukauden 2007 hän joutui pelaamaan puolustajana loukkaantumisten takia. Savolainen allekirjoitti syksyllä 2007 kahden vuoden sopimuksen Tampere Unitedin kanssa. Savolaisen veli Juska Savolainen pelasi myös Unitedissa, mutta siirtyi tammikuussa 2008 norjalaiseen Rosenborgiin. Savolainen edusti Suomea maajoukkuetasolla kaikissa ikäluokissa. Hän pelasi yhteensä 35 poikamaaottelua, joissa hän teki yhden maalin. Nuorten maajoukkueessa hän esiintyi kolmesti. Savolainen oli mukana alle 17-vuotiaiden Tanskassa pidetyssä EM-lopputurnauksessa vuonna 2002. ==Lähteet== Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1985 syntyneet Luokka:Elävät henkilöt
Ville Wallén

Ville Wallén (s. 26. kesäkuuta 1976 Vantaa) on suomalainen entinen jalkapallomaalivahti. Ammattilaisuransa jälkeen hän on toiminut vuodesta 2014 HJK:n maalivahtivalmentajana. Wallén toimi Veikkausliigassa pelaavan Helsingin Jalkapalloklubin ykkösmaalivahtina. Hän on edustanut liigassa myös FC Lahtea ja Rovaniemen Palloseuraa. Lisäksi Wallén on pelannut Ykköstä ja Kakkosta FC Hongassa, FC Jokereissa ja Atlantiksessa. Wallén on voittanut HJK:ssa seitsemän Suomen mestaruutta, vuosina 2003, 2009, 2010, 2011, 2012, ja 2013. Lisäksi hän on voittanut Suomen Cupin vuosina 2000, 2003, 2006, 2008 ja 2011 . Palattuaan HJK:n maalille kaudeksi 2005 Wallén toimi seuran ykkösmaalivahtina ja seuran kapteenina. Wallén pelasi lähes kaikki liigaottelut siitä lähtien ja kaikkiaan hänelle kertyi yhteensä 257 liigaottelua. Kauden 2011 päätteeksi Wallén palkittiin kauden parhaana maalivahtina. Nykyisin Wallén toimii HJK:n maalivahtivalmentajana. Wallén on pelannut kaksi ottelua Suomen futsalmaajoukkueessa.palloliitto.fi == Lähteet == Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Suomalaiset futsalpelaajat Luokka:Veikkausliigan legendat Luokka:Vuonna 1976 syntyneet Luokka:Elävät henkilöt
Aatos Lehtonen

Aatos Ensio Lehtonen (15. helmikuuta 1914 Helsinki – 10. huhtikuuta 2005 Hyvinkää) oli suomalainen jalkapalloilija ja jalkapallovalmentaja. Hän valmensi Suomen jalkapallomaajoukkuetta 1947–1955 ja 1959–1961. Välissä hän luotsasi Helsingin Jalkapalloklubia vuosina 1956–1958.Jalkapallon Pikkujättiläinen. WSOY 2003. ISBN 951-0-27037-7 ==Ura== Aktiivivuosina Lehtosen pelipaikkana oli keskushyökkääjä ja hän tuli tunnetuksi hyvänä maalintekijänä. Lopettaessaan uransa vuonna 1947 hän johti SM-sarjan maalitilastoa 109 maalilla. Parhaana kautenaan 1937 hän teki 25 maalia 14 ottelussa (ottelua kohti 1,78 maalia), enemmän kuin kukaan muu SM-sarjan tai liigan historiassa. Viiteen maalikuninkuuteen on hänen lisäkseen pystynyt ainoastaan Ismo Lius. Jalkapallon lisäksi Lehtonen pelasi jääpalloa, käsipalloa ja koripalloa. Jääpallossa hän oli voittamassa Suomen mestaruutta vuonna 1937. HJK:ssa hän voitti jalkapallon Suomen mestaruuden vuosina 1936 ja 1938. Vuonna 1947 Lehtonen suoritti liikunnanohjaajan tutkinnon. Hän toimi vuosina 1956–1960 ja vuonna 1965 Suomen liikunnanohjaajien liiton puheenjohtajana. Lehtonen oli Suomen jalkapallomaajoukkueen ensimmäinen päätoiminen suomalainen valmentaja vuosina 1947–1955. Päävalmentajana hän lisäsi joukkueiden harjoittelumääriä merkittävästi, mikä johti parantuneisiin tuloksiin. Vuosina 1959–1961 hän oli maajoukkueen sivutoiminen päävalmentaja. Siviiliammatiltaan Lehtonen oli konepajatyöläinen (1934–1946). Vuosina 1956–1977 Lehtonen työskenteli Valtion rautateiden urheilutoimenjohtajana. ==Seurat jalkapalloilijana== * Helsingin Ponnistus 1931–1933 * Helsingin Jalkapalloklubi 1934–1947 ==Saavutukset jalkapalloilijana== * Suomen mestaruus 1936 ja 1938 * 109 maalia SM-sarjassa * SM-sarjan maalikuningas 1935, 1936, 1937, 1938 ja 1939 * 19 A-maaottelua (1936–1941) ==Saavutukset jääpallossa== * Suomen mestaruus 1937 ==Tunnustukset== * Suomen Palloliiton kunniajäsen 1988 * Valinta Suomalaisen jalkapalloilun Hall of Fameen 1993 ==Lähteet== == Aiheesta muualla == * Aatos Lehtosen muistokirjoitus Helsingin Sanomissa. * Luokka:Suomalaiset jalkapalloilijat Luokka:Jalkapallon Suomen mestarit Luokka:Suomalaiset jalkapallovalmentajat Luokka:Suomalaiset jääpalloilijat Luokka:Vuonna 1914 syntyneet Luokka:Vuonna 2005 kuolleet
Gábor Obitz

Gábor Obitz (18. tammikuuta 1899 – 20. maaliskuuta 1953) oli Suomen jalkapallomaajoukkueen unkarilainen päävalmentaja vuonna 1939. Hän valmensi joukkuetta vain kuudessa maaottelussa, joista tuloksena oli viisi tappiota ja yksi voitto. Obitz oli entinen mestaripelaaja (15 A-maaottelua) ja hän oli valmentanut joukkueita Romaniassa, Turkissa, Jugoslaviassa ja Tšekkoslovakiassa. Hänen valmennuspestinsä päättyi sodan käynnistymisen myötä kun normaali jalkapallotoiminta kävi mahdottomaksi. ==Lähteet== *Jalkapallon Pikkujättiläinen, WSOY 2003, ISBN 951-0-27037-7 Luokka:Unkarilaiset jalkapallovalmentajat Luokka:Unkarilaiset jalkapalloilijat Luokka:Vuonna 1899 syntyneet Luokka:Vuonna 1953 kuolleet
Sap

Sap on Alice in Chainsin EP-levy, joka julkaistiin 21. maaliskuuta 1992. Albumi nimettiin rumpali Sean Kinneyn näkemän unen jälkeen, kun EP oli nauhoitettu. Unessa yhtyeen jäsenet ovat lehdistötilaisuudessa ja vahvistavat nimeksi Sap. Tämä albumin kevyemmän soundin syytä. EP julkaistiin uudelleen vuonna 1994 rajoitettuna tupla-vinyylinä Jar of Flies -EP:n kanssa. Sap uudelleenjulkaistiin vielä kerran vuonna 1995 , jolloin mukana olivat sanoitukset sekä hieman erilainen kansitaide. EP:n kappaleesta "Got Me Wrong" tuli hyvin tunnettu Alice in Chains -kappale. Kappaleessa "Right Turn" laulavat myös Soundgardenin laulaja Chris Cornell ja Mark Arm Mudhoneystä. ==Kappalelista== # # # # # "Right Turn" on merkitty Alice Mudgardenin kirjoittamaksi. "Love Song" on listaamaton cd:llä. ==Singlet== Billboard (Pohjois-Amerikka) Vuosi Single Lista Sijoitus 1995 "Got Me Wrong" Mainstream Rock Tracks 7 1995 "Got Me Wrong" Modern Rock Tracks 22 == Aiheesta muualla == * * Luokka:Vuoden 1992 EP:t Luokka:Alice in Chainsin albumit
Pianokonsertto (Grieg)

Edvard Griegin pianokonsertto a-molli op. 16 kuuluu suosituimpiin pianokonserttoihin ja norjalaisen taidemusiikin merkkiteoksiin. Se valmistui vuonna 1868 ja on Griegin ainut valmistunut konsertto. ==Taustaa== Grieg sävelsi ainoan konserttonsa vuonna 1868, ja teos kantaesitettiin Kööpenhaminassa huhtikuussa 1869. Pianistina toimi norjalainen Edmund Neupert. Säveltäjä teki konserttoon muutoksia ainakin seitsemän kertaa ennen kuolemaansa. Franz Liszt soitti konsertton 1870 Roomassa ja antoi loistavaa kehua, mutta ehdotti pieniä muutoksia. Griegin pianokonserttoa verrataan usein Schumannin pianokonserttoon. Molemmat ovat a-mollissa, ja teokset ovat sävellystyyliltään hyvin samankaltaiset. Grieg kuuli Clara Schumannin esittämänä sitä noin vuonna 1858 Leipzigissa nuorena oppilaana konservatoriossa. ==Rakenne ja orkestraatio== Kuten valtaosa pianokonsertoista, Griegin pianokonsertto jakautuu kolmeen osaan: * 1. osa Allegro molto moderato (A molli). Ensimmäinen osa on perinteiseen tyyliin sävelletty sonaattimuodossa. Virtuoottisen alun jälkeen kappaleen pääteema esitellään A-mollissa. Tätä seuraava sivuteema on C-duurissa. Kertausjaksossa sivuteema esiintyy uudestaan, tällä kertaa A-duurissa. * 2. osa Adagio (Des- duuri → E-duuri → Des-duuri). Lyyrinen toinen osa on ABA-muodossa. Se johtaa suoraan kolmanteen osaan. * 3. osa. Allegro moderato molto e marcato - Quasi presto - Andante maestoso (A molli → F duuri → A molli → A duuri). Viimeinen osa on dramaattinen ja nopeatempoinen. Kappale päättyy dramaattisesti A-duuriin. Soolopianoa säestää suuri orkesteri, joka koostuu kahdesta huilusta, kahdesta oboesta, kahdesta klarinetista, kahdesta fagotista, neljästä käyrätorvesta, kahdesta trumpetista, kolmesta pasuunasta, patarummuista ja jousisoittimista. Tavanomainen esitysaika on noin 30 minuuttia. ==Levytyksiä== Griegin pianokonsertto on levytetty usein. Alla esimerkkejä tunnetuista levytyksistä. *Krystian Zimerman ja Berliinin filharmonikot, johtajana Herbert von Karajan (Deutsche Grammophon 1993) *Lilya Zilberstein ja Göteborgin sinfoniaorkesteri, johtajana Neeme Järvi (Deutsche Grammophon 1999) *Leif Ove Andsnes ja Berliinin filharmonikot, johtajana Mariss Jansons (EMI). == Lähteet == Luokka:1870-luvun musiikkiteokset Luokka:Edvard Griegin teokset Grieg
Maisteriohjelma

Maisteriohjelma on ylempään korkeakoulututkintoon johtava ohjelma. Ne ovat usein monitieteellisiä ja ne kestävät yleensä 1,5 - 2 vuotta. Niihin voivat hakea pääsääntöisesti alemman korkeakoulututkinnon, ammattikorkeakoulututkinnon tai muun vastaavantasoisen tutkinnon tai opinnot kotimaassa tai ulkomailla suorittaneet. Maisteriohjelmiin on erillishaku. ==Aiheesta muualla== *Maisteriohjelmat - Opetushallitus: Yliopistojen valintaopas *HS.fi - Yliopistoihin lisää englanninkielisiä maisteriohjelmia Luokka:Yliopisto
Pakoros I

Pakoros I (kuoli 38 eaa.) oli parthialainen prinssi, joka ehkä oli isänsä Orodes II:n kanssahallitsija. Pakoros johti sotaretkeä Roomaa vastaan sen jälkeen kun parthialaiset olivat kukistaneet Marcus Licinius Crassuksen Carrhaen taistelussa vuonna 53 eaa. Pakosroksen johtamat joukot valtasivat Syyrian, mutta Gaius Cassius Longinus kukisti hänet ja hän joutui perääntymään. Vuonna 40 eaa. Pakoros liittoutui Quintus Labienuksen kanssa ja hyökkäsi taas Syyriaan (Rooman–Parthian sota (40 eaa.–33 eaa.)). Yhdessä Labienuksen kanssa parthialaiset kukistivat paikallisen roomalaisen päällikön Saxan. Parthialaiset valtasivat pian koko Palestiinan ja osia Vähästä- Aasiasta. Judeassa Pakoros syrjäytti kuningas Hyrkanos II:n ja nimitti tämän veljenpojan Antigonoksen kuninkaaksi. Vuonna 39 eaa. roomalaiset tekivät vastahyökkäyksen Publius Ventidius Bassuksen johdolla. Labienus kuoli taistelussa Taurus-vuorilla. Pakoros hyökkäsi Syyriaan vielä vuonna 38 eaa., mutta kuoli taistelussa. Luokka:Parthian kuninkaat Luokka:Prinssit Luokka:Ennen ajanlaskun alkua syntyneet Luokka:Vuonna 38 eaa. kuolleet
Glasgow’n kansainvälinen lentoasema

Glasgow’n kansainvälinen lentoasema (, ) sijaitsee Renfrewshiressä, 13 kilometriä länteen Glasgow’sta, lähellä Paisleyn ja Renfrew’n kaupunkeja. Nykyään Glasgow’n kansainvälinen lentoasema on Skotlannin vilkkain ja Ison- Britannian seitsemänneksi vilkkain lentoasema. Glasgow’n kansainvälinen lentoasema on Skotlannin ensimmäinen lentoasema, joka käsitteli yli miljoonaa matkustajaa yhden kuukauden aikana. Lentoaseman omistaa BAA, joka omistaa myös Heathrow’n, Gatwickin, Stanstedin, Edinburghin, Aberdeenin ja Southamptonin lentoasemat. == Terminaalin osat == Glasgow’n kansainvälisen lentoaseman terminaalissa on kolme osaa, jotka jakautuvat länsi- (kansainvälisille lennoille), keski- (Ison-Britannian sisäisille lennoille) ja itäosaan (halpalentoyhtiöiden, Irlannin ja Pohjois-Irlannin lennoille). Keskiosa on osa vuonna 1966 rakennettua terminaalirakennusta. Itäosa rakennettiin 1970-luvun puolessa välissä ja länsiosa vuonna 1989. == Katso myös == * Hyökkäys Glasgow’n kansainväliselle lentoasemalle 2007 == Lähteet == == Aiheesta muualla == *BAA Glasgow’n kansainvälisen lentoaseman viralliset kotisivut Luokka:Renfrewshire Luokka:Skotlannin lentoasemat Luokka:Glasgow’n liikenne
Filosofisia muruja

Filosofisia muruja () on Søren Kierkegaardin vuonna 1844 kirjoittama filosofinen teos ja yksi hänen pääteoksistaan. Hän kirjoitti sen salanimellä Johannes Climacus noin kolmessa kuukaudessa. Teos käsittelee filosofian ja kristinuskon välistä suhdetta. Kierkegaard jatkoi samasta aiheesta Päättävässä epätieteellisessä jälkikirjoituksessa, jonka hän kirjoitti jälkikirjoitukseksi Muruihin. Kierkegaard katsoo, että uskonnon ajatus pelastuksesta on filosofialle vieras ja se tulee siksi perustella toisin. Varsinaista apologetiikkaa hän ei kuitenkaan kannata. Hän esittää, mitä kristinusko vaatii ihmisiltä, ja miksi se on täysin epäsopiva hänen aikanaan suosiota kasvattaneen hegeliläisen teologian kanssa -- Kierkegaard korosti (kristin)uskon paradoksaalisuutta, kun taas hegeliläisyydessä puhuttiin vastakohtien dialektisestä yhteen sovittamisesta. Teoksessa näkyy Kierkegaardin kiinnostus tietoteoriaan ja Platonin ajatukseen muistiinpalauttamisesta. Kirjassa on viisi lukua, joita edeltää esipuhe ja propositio, ja seuraa opetus. Lukujen välissä on yksi ”liite” (”Paradoksista pahentuminen”), hegeliläistä termistöä käyttävä mutta hegeliläisyyttä vastustava historianfilosofinen ”välisoitto”, sekä ”lisäys”. Teos esittää olevansa Johannes Climacuksen ajatuskoe. Hän ei ole kristitty, mutta on kiinnostunut totuuden oppimisesta. Ensimmäisessä luvussa Kierkegaard vertaa Sokrateen kätilöntointa, jossa tieto synnytetään ihmisestä itsestään, siihen, kun Jumala herättää ihmisessä synnintunnon ja kaipuun pelastukseen. Toisessa luvussa selitetään ajatus Jumalasta opettajana ja vapahtajana. Jumalan toiminnan syynä on hänen rakkautensa oppilasta kohtaan, ja seurauksena Jumalan alentuminen ihmisten tasolle. Kolmas luku käsittelee ”absoluuttista paradoksia”, hullutusta, jonka Jumalan lihaksituleminen saa aikaan. Neljäs ja viides luku käsittelevät oppilaan ja opettajan välistä suhdetta. == Kirjallisuutta == * == Aiheesta muualla == * Søren Kierkegaard: Philosophiske Smuler * D. Anthony Storm's Commentary on Kierkegaard - Philosophical Fragments * Kilpeläinen, Tapani: Siruja Kierkegaardista. Niin & näin 2/2006 Luokka:Kirjat mannermaisesta filosofiasta Luokka:Vuoden 1844 kirjat
Newport Beach

Newport Beach on kaupunki Orangen piirikunnassa Kaliforniassa. Se sijaitsee noin 16 kilometriä etelään Santa Anan kaupungista. Vuonna 2000 kaupungin asukasluku oli 70 032\. == Maantiede == Yhdysvaltain väestönlaskentaviraston (US Census Bureau) mukaan kaupungin pinta-ala on 103,2 km², josta 38,3 km² maata ja 64,9 km² vettä. Veden osuus pinta-alasta on 62,91 %. Newport Beachin kaupungissa sijaitsevat Corona del Mar, Balboa Island, Newport Coast, San Joaquin Hills ja Balboa Peninsula. == Väestö == Kaupungissa asui vuonna 2000 70 032 asukasta. Heistä oli 92,22 % valkoihoisia ja 4,00 % aasialaisia. Kaupungissa oli 33 071 kotitaloutta ja 16 965 perhettä. Keskimääräiset vuositulot vuonna 2006 olivat 103 068 Yhdysvaltain dollaria. 4,4 % asukkaista eli vuonna 2006 köyhyysrajan alapuolella. === Asukasmäärän kehitys === Newport Beachin asukasmäärän kehitys 1910: 445 1920: 895 1930: 2 203 1940: 4 438 1950: 12 120 1960: 26 564 1970: 49 582 1980: 62 556 1990: 66 643 2000: 70 032 == Ystävyyskaupungit == * Antibes, Ranska * Cabo San Lucas, Meksiko * Okazaki, Japani * Vũng Tàu, Vietnam * Yeosu, Etelä-Korea == Merkittäviä henkilöitä == * Nicolas Cage, näyttelijä * John Wayne, Oscar-palkittu näyttelijä * Dennis Rodman, NBA-koripalloilija * Gwen Stefani, laulaja, tunnettu myös yhtyeestä No Doubt * Kobe Bryant, NBA-koripalloilija Los Angeles Lakersissa == Muuta == Newport Beach on televisio-ohjelmien O.C. ja Sukuvika tapahtumapaikka. == Aiheesta muualla == * Newport Beach kaupungin sivut *
Sergei Zaljotin

Sergei Viktorovitš Zaljotin (, s. 21. huhtikuuta 1962 Tulassa, Venäjän SFNT:ssä, Neuvostoliitossa) on venäläinen kosmonautti. Zaljotin opiskeli Borisoglebskin sotilasakatemiassa ja hänestä tuli hävittäjälentäjä. Hänet valittiin kosmonautiksi 11. toukokuuta 1990. Vuonna 2000 Zaljotin lensi viimeisessä Mir-miehistössä Sojuz TM-30 -lennolla. Hän vieraili ISS- avaruusasemalla Sojuz TMA-1-lennolla vuonna 2002. == Aiheesta muualla == * NASA: Sergei Zaljotin Luokka:Venäläiset avaruuslentäjät Luokka:Vuonna 1962 syntyneet Luokka:Elävät henkilöt
Melinda Clarke

Melinda Patrice ”Mindy” Clarke (s. 24. huhtikuuta 1969 Dana Point, Kalifornia) on yhdysvaltalainen näyttelijä, joka on näytellyt niin lukuisissa televisiosarjoissa kuin pienen budjetin elokuvissakin. Parhaiten hänet tunnettaneen kuitenkin 2000-luvun hittisarjasta O.C. ja elokuvasta Spawn (1997), jossa hän oli naispääosassa. == Perhe == Melinda Clarken äiti on entinen balettitanssija Patricia Lewis ja isä näyttelijä John Clarke. Melinda, jota kutsutaan lempinimellä Mindy, on yksi kolmesta sisaruksesta. Hänen sisarensa Heidi kuoli vuonna 1994 harvinaiseen mutta pahanlaatuiseen sydänkasvaimeen. Clarkella on veli nimeltä Joshua. == Ura == Clarke aloitti uransa näyttelemällä yhden kauden saippuasarjassa Päivien viemää, jossa myös hänen isänsä näytteli. Sen jälkeen hän näytteli yhden kauden televisiosarjassa S.O.F. – Vainukoirat ja teki roolit myös sarjoissa Kameleontti, Xena, Firefly, Siskoni on noita, Poliisipäällikkö Mannion, C.S.I. ja Vampyyripäiväkirjat. Kuuluisuuteen Clarken nosti draamasarja O.C., jossa hän näytteli Julie Cooperia. Hän oli aluksi sivuhahmo, mutta roolista tuli myöhemmin keskeisempi. 2010-luvulla Clarke on tunnettu rooleistaan tv-sarjoissa Nikita ja Dallas. ==Yksityiselämä== Clarkella on yksi tytär aviomiehensä Ernie Mirichin kanssa. Hän asuu perheensä kanssa Beverly Hillsissä Kaliforniassa. Clarke on ollut myös mukana hyväntekeväisyystyössä. ==Valikoitu filmografia== * Päivien viemää (1989–1990) * Young Goodman Brown (1993) * Return of the Living Dead 3 (1993) * Xena (1997) * Spawn (1997) * S.O.F. – Vainukoirat (1997) * C.S.I. (2001) * Siskoni on noita (2002) * Family Under Siege (2002) * Firefly (2002) * Animatrix: Käännynnäinen (2003) (äänenä) * O.C. (2003–2007) == Aiheesta muualla == * *Ask Men - Melinda Clarke Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt
Wapit

Wapit oli WAP-teknologiaan erikoistunut mobiilipalveluita kehittävä ohjelmistotalo. Yhtiö perustettiin vuonna 1998 ja sen ensimmäiseksi toimitusjohtajaksi palkattiin yksi perustajista, Sleepy Sleepers- ja Leningrad Cowboys -yhtyeistä tuttu Mato Valtonen. Muita perustajia olivat Pekka Palin ja Antti Piippo . Wapit oli alansa edelläkävijä. Siksi toiminta ei alussa tuottanut voittoa, vaan sitä jouduttiin rahoittamaan kansainvälisten sijoitusyhtiöiden avulla. IT-kuplan puhjetessa ja riskirahoituksen ehtyessä Wapit meni konkurssiin kesäkuussa 2001.Wapit Ltd. failed to secure a second round of financing, www.wapforum.org. Viitattu 15. syyskuuta 2024. Yrityksellä oli toimintaa pääasiassa Helsingissä, mutta se ehti laajentua myös kansainvälisesti. Sen ainoa kannattava yksikkö sijaitsi Singaporessa. Yhdysvalloissa sijainnutta toimistoa, samoin kuin Suomen Tampereella, ei koskaan otettu käyttöön. Yrityksen toimintakulttuuriin kuului henkilöstön voimakas sitouttaminen tekemällä koko henkilöstöstä sen omistajia. Tätä varten luotiin optio-ohjelma, joka takasi kaikille siellä työskenteleville oikeuden ostaa yrityksen osakkeita ale-hintaan tai saada niitä ilmaiseksi . Mato Valtosesta tuli julkisuudessa koko yrityksen keulakuva. Toimitusjohtajan tehtävät jätettyään hän toimikin sen tiedotusjohtajana konkurssiin saakka. Valtonen kirjoitti heti tuoreeltaan konkurssin jälkeen Wapitin tarinan kirjaksi nimeltään Noh, sano naakka ku nokka katkes. Wapitin merkittävimmäksi tuotteeksi osoittautui ilmaiseksi jaettu tekstiviesti- ja WAP-yhdyskäytävä Kannel, jonka kehitystyötä jatkaa edelleen Kannel Group -konsortio. == Lähteet == == Aiheesta muualla == * Kannel.org Luokka:Entiset suomalaiset ohjelmistoyritykset
Hoitokokous

Hoitokokous tarkoittaa seuraavia: * hoitokokous, vanhoillislestadiolaisuudessa henkilöjäsenten ohjaus oikealle tielle. * hoitokokous, lääketieteessä potilaan hoidon analysointitilaisuus.
Techniques d’Avant Garde

Techniques d’Avant Garde eli TAG on yksityinen luxemburgilaissyntyinen yhtiö. TAG:n omistavat Mansour Ojjeh ja Akram Ojjeh, jotka ovat varakkaita Saudi- Arabiassa syntyneitä liikemiehiä. TAG perustettiin vuonna 1975. TAG sponsoroi Williams-tallia 1980-luvun alkupuoliskolla ja valmisti moottoreita McLaren- tallille 1980-puolivälin tienoilla. Suhde McLarenin kanssa jatkuu nykyäänkin, sillä Mansour Ojjeh omistaa McLaren-yhtymästä 15 %. == Formula 1 -tulokset == Kausi Talli Runko Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus McLaren MP4/1E TTE PO1 1.5 V6t BRA USW FRA SMR MON BEL USE CAN GBR GER AUT NED ITA EUR RSA 0 NC Niki Lauda Kesk. Kesk. Kesk. 11† 0 NC John Watson Kesk. Kesk. DSQ 0 NC McLaren MP4/2 TTE PO1 1.5 V6t BRA RSA BEL SMR FRA MON CAN USE USA GBR GER AUT NED ITA EUR POR 143,5 1. Niki Lauda Kesk. 1 Kesk. Kesk. 1 Kesk. 2 Kesk. Kesk. 1 2 1 2 1 4 2 Alain Prost 1 2 Kesk. 1 7 1 3 4 Kesk. Kesk. 1 Kesk. 1 Kesk. 1 1 McLaren MP4/2B TTE PO1 1.5 V6t BRA POR SMR MON CAN USA FRA GBR GER AUT NED ITA BEL EUR RSA AUS 90 1. Niki Lauda Kesk. Kesk. 4 Kesk. Kesk. Kesk. Kesk. Kesk. 5 Kesk. 1 Kesk. DNS Kesk. Kesk. John Watson 7 Alain Prost 1 Kesk. DSQ 1 3 Kesk. 3 1 2 1 2 1 3 4 3 Kesk. McLaren MP4/2C TTE PO1 1.5 V6t BRA ESP SMR MON BEL CAN USA FRA GBR GER HUN AUT ITA POR MEX AUS 96 2. Alain Prost Kesk. 3 1 1 6 2 3 2 3 6† Kesk. 1 DSQ 2 2 1 Keke Rosberg Kesk. 4 5† 2 Kesk. 4 Kesk. 4 Kesk. 5† Kesk. 9† 4 Kesk. Kesk. Kesk. McLaren MP4/3 TTE PO1 1.5 V6t BRA SMR BEL MON USA FRA GBR GER HUN AUT ITA POR ESP MEX JPN AUS 76 2. Alain Prost 1 Kesk. 1 9† 3 3 Kesk. 7† 3 6 15 1 2 Kesk. 7 Kesk. Stefan Johansson 3 4 2 Kesk. 7 8 Kesk. 2 Kesk. 7 6 5 3 Kesk. 3 Kesk. ==Lähteet== Luokka:Luxemburgilaiset yritykset Luokka:Formula 1 -moottorit
Hoitokokous (lääketiede)

Hoitokokous tarkoittaa lääketieteen piirissä tapaamista, jossa hoitohenkilökunta ja potilas yhdessä käyvät läpi hoidon tilannetta ja suunnittelevat tulevia toimenpiteitä. Mukana voi olla myös omaisia. Erityisesti psykiatrian ja geriatrian piirissä termi on yleisessä käytössä. == Katso myös == *Avoimen dialogin hoitomalli == Aiheesta muualla == * Artikkeli hoitokokouksesta Luokka:Lääketiede
Eliminator

Eliminator on yhdysvaltalaisen rockyhtye ZZ Topin vuonna 1983 julkaisema kahdeksas albumi. Albumi oli yhtyeen lopullinen kaupallinen läpimurto ja sitä pidetään yleisesti yhtyeen suosituimpana albumina. Levyltä julkaistiin singlet ”Gimme All Your Lovin’”, ”Got Me Under Pressure”, ”Sharp Dressed Man”, ”TV Dinners” ja ”Legs”. Rolling Stone -musiikkilehti listasi Eliminatorin 500 Greatest Albums of All Time (suom. kaikkien aikojen 500 parasta albumia) listallaan sijalle 396. Albumi valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään. Suomessa albumi oli listaykkösenä yhteensä 11 viikkoa ja listaviikkoja sille kertyi yhteensä 65. ==Kappaleet== *Kaikki kappaleet kirjoittaneet Billy Gibbons, Dusty Hill ja Frank Beard. A-puoli # # # # # B-puoli # * # # # # # ===Collector's Editionin bonuskappaleet=== # * # # # # # # == Singlet == ==Kokoonpano== *Billy Gibbons – laulu, kitara *Dusty Hill – basso, laulu *Frank Beard – rummut ==Tuotanto== * Tuottaja – Bill Ham * Teknikot – Bob Ludwig, Terry Manning * Kuvataide – Bob Alford Eliminatorin CD-version kansilehtinen ==Lähteet== * ===Viitteet=== Luokka:Vuoden 1983 albumit Luokka:ZZ Topin albumit
Kastellin lukio

Kastellin lukio on Oulussa Kontinkankaan kaupunginosassa sijaitseva lukio. Kastellin lukiossa toimivat myös urheilulukio ja aikuislukio. Lukion opetustilat siirtyivät uuteen Kastellin monitoimitaloon elokuussa 2014, johon myös Karjasillan lukio siirtyi. Lukuvuoden alkaessa syksyllä 2018 Kastellin lukiossa opiskeli 740 lukiolaista. Heistä noin 140 oli urheilulukiolaisia. Kastellin lukion yleislinjalle sisäänpääsyyn vaadittu keskiarvo oli vuonna 2018 Oulun korkein, 8,83. == Historia == Kastellin lukion päärakennus valmistui vuonna 1964. Ensimmäiset lukiolaiset aloittivat opiskelunsa syksyllä 1966. Tuolloin koulu oli nimeltään Oulunsuun yhteiskoulu. Vuonna 1974 Oulunsuun yhteiskoulu siirtyi Oulun kaupungin omistukseen ja jaettiin Kastellin yläasteeksi ja lukioksi. Vuonna 2006 Kastellin yläaste yhdistettiin Oulunsuun ala-asteen kanssa Kastellin kouluksi. Kastellin lukion erikoistuminen urheiluun alkoi vuonna 1979, jolloin otettiin käyttöön liikuntapainotteinen tuntijako lahjakkaille urheilijanaluille. Varsinainen urheilulukiotoiminta alkoi vuonna 1986. Kastellin lukiossa toimi iltalinja vuosina 1969-1992\. == Rehtorit == * Lauri Meisaari 1969-1992, iltalinjan rehtori * Leo Harviainen 1963-1964, Oulunsuun yhteiskoulun va. rehtori * Pentti Huttunen 1964-1973, Oulunsuun yhteiskoulun rehtori * Matti Roivainen 1973-1974, Oulunsuun yhteiskoulun va. rehtori * Aune Kaartinen 1974-1998, Kastellin lukion rehtori * Rauno Junttila 1998-2011, Kastellin lukion rehtori * Jani Syrjälä 2011-2014, Kastellin lukion rehtori * Keijo Juppi 2014-2022, Kastellin lukion rehtori * Jani Syrjälä 2023-, Kastellin lukion rehtori ==Tunnettuja oppilaita== *Keijo Minerva, iskelmälaulaja *Riikka Pulkkinen, kirjailija *Johanna Korhonen, toimittaja *Susanna Pöykiö, taitoluistelija *Lasse Kukkonen, jääkiekkoilija *Jussi Jokinen, jääkiekkoilija *Janne Niinimaa, jääkiekkoilija *Janne Pesonen, jääkiekkoilija *Mikael Granlund, jääkiekkoilija *Pekka Saarenheimo, jääkiekkoilija *Sakari Palsola, jääkiekkoilija *Topi Jaakola, jääkiekkoilija *Mika Nurmela, jalkapalloilija *Antti Niemi, jalkapalloilija *Juho Mäkelä, jalkapalloilija *Ville Nylund, jalkapalloilija *Panu Toivonen, jalkapalloilija *Petri Peltoniemi, seiväshyppääjä *Heikki Vääräniemi, seiväshyppääjä *Janne Korhonen, taekwondoin *Jutta Kemilä, yleisurheilija *Sami Ensio, Innofactor Oyj:n perustaja ja toimitusjohtaja *Pia Ruuskanen, nopeuslaskija *Tommi Virkkunen, jääkiekkoilija, Oulun Kärpät Oy:n toimitusjohtaja == Lähteet == ==Aiheesta muualla== * Kastellin lukion kotisivut Luokka:Oulun lukiot Luokka:Kontinkangas
Tulva (lehti)

Tulva on Suomen ainoa suomenkielinen feministinen aikakauslehti, joka käsittelee ajankohtaisia ilmiöitä, politiikkaa, kulttuuria ja viihdettä. Neljä kertaa vuodessa ilmestyvää Tulvaa kustantaa Naisasialiitto Unioni ry. Lehti on perustettu keväällä 2002 ja sillä on nykyisin osa-aikainen päätoimittaja, AD sekä laaja freelancer-avustajajoukko. Tulvan painos on noin 3 000 kappaletta. Suurin osa lehdistä menee Naisasialiitto Unionin jäsenille jäsenetuna, minkä lisäksi Tulvalla on kasvava joukko omia, itsenäisiä tilaajia. Tulvan irtonumeroita voi ostaa muun muassa Helsingin Akateemisesta Kirjakaupasta ja Rosebud Booksista. Tulva on palkittu useita kertoja journalistisesta laadustaan. Lokakuussa 2006 Tulva voitti Kultti ry:n Vuoden laatulehti -palkinnon. Vuonna 2007 Helsingin yliopiston Kristiina-instituutti valitsi Tulvan Vuoden Kristiinaksi. Lokakuussa 2010 kulttuuri- ja urheiluministeri Stefan Wallin myönsi Tulvalle Kulttuurilehtien laatupalkinnon, joka oli suuruudeltaan 10 000 euroa. Tulvaa toimitettiin ensimmäiset neljä vuotta kollektiivina, jolloin lehdellä oli kiertävä päätoimittajuus. Tulvan alkuvuosina päätoimittajina toimivat muun muassa Anna Mäkelä, Niina Mäkeläinen, Anu Silfverberg ja Heli Suominen. Ensimmäiseksi pysyväksi päätoimittajaksi valittiin Riikka Kaihovaara vuonna 2006. Tämän jälkeen vt. päätoimittajana toimi Elina Venesmäki. Vuonna 2008 vakituiseksi päätoimittajaksi valittiin Anne Moilanen. Hänen perhevapaansa sijaisenaan toimi 2009–2010 vuoden ajan Elsi Hyttinen. Vuoden 2012 alusta vt. päätoimittajaksi valittiin Atlas Saarikoski, josta tuli myöhemmin lehden vakituinen päätoimittaja Moilasen siirryttyä kulttuuri- ja urheiluministeri Paavo Arhinmäen (vas.) erityisavustajaksi. Helmikuussa 2014 Terhi Toppala aloitti vt. päätoimittajana Atlas Saarikosken jäätyä vanhempain- ja hoitovapaalle. Häntä seurasi tehtävässä Tero Kartastenpää. Vuonna 2020 Tulvan vakituiseksi päätoimittajaksi valittiin Riikka Pennanen. Pennanen siirtyi päätoimittajan tehtävistä työvapaalle huhtikuussa 2022. Työvapaan ajan Riikka Pennasen sijaisena toimii Hanna Hantula. ==Päätoimittajat== * Kollektiivi * Riikka Kaihovaara 2006 * Elina Venesmäki vt. * Anne Moilanen 2008–2012 * Elsi Hyttinen vt. 2009–2010 * Atlas Saarikoski vt. 2012, vakituinen 2013– * Terhi Toppala vt. 2014 * Tero Kartastenpää vt. (2016–2019) * Riikka Pennanen 2020–2022 * Hanna Hantula 2022– == Lähteet == == Aiheesta muualla == * Tulvan kotisivut * Tulvan Facebook-fanisivu * Uutinen Kulttuurilehtien laatupalkinnosta Helsingin Sanomat 19.10.2010 * Uutinen Kulttuurilehtien laatupalkinnosta Yle 19.10.2010 * Artikkeli Tulvan tekijöistä. Anu-Elina Lehti: Kirjoittajien tulva. Vihreä lanka 14.8.2009 Luokka:Suomalaiset kulttuurilehdet Luokka:Suomalaiset naistenlehdet Luokka:Feministiset julkaisut Luokka:Feminismi Suomessa
That’s So Raven

That's So Raven on yhdysvaltalainen, varhaisnuorille suunnattu tilannekomediasarja, jota esitetään Disney Channel -kanavalla. Sarjan päähenkilö on Raven Baxter (Raven-Symoné), joka on perinyt isoäidiltään kyvyn nähdä tulevaisuuteen. Sarjassa esiintyvät myös Ravenin ystävät Eddie (Orlando Brown) ja Chelsea (Anneliese van der Pol), sekä Ravenin perheenjäseniä, joista mukana eniten on hänen veljensä Cory (Kyle Massey). Yhdessä kaverukset joutuvat usein pulaan Ravenin tulkitessa näkyjään väärin, ja monesti ongelmien selvittäminen vaatii erilaisia valeasuja ja hauskoja kommelluksia. Ravenin kyvystä tietävät vain hänen perheensä sekä Eddie ja Chelsea. That's So Raven oli 2000-luvun katsotuin Disney Channel -sarja. Sitä tehtiin yhteensä neljä tuotantokautta vuosina 2003–2007. Se oli myös kahdesti ehdolla Emmy-palkinnon saajaksi. Sarjasta on tehty spin-off Coryn koukerot, joka kertoo Ravenin veljestä ja jota tehtiin vuosina 2007–2008. ==Henkilöt== *Raven Baxter Teinityttö, jolla on kyky nähdä tulevaisuuteen, vaikka ei aina tiedäkään mitä näyt tarkoittavat. Raven on kiinnostunut poikien lisäksi muodista ja vaatesuunnittelusta. *Eddie Ravenin rento kaveri Eddie joutuu helposti mukaan tämän hulluihin kommelluksiin. Hän pelaa myös koripalloa on hyvä DJ. *Chelsea Ravenin paras ystävä Chelsea ei aina tajua tämän selvänäkijänkykyä, mutta tukee häntä aina kaikessa. Hän on myös hieman yksinkertainen. *Cory Baxter Ravenin pikkuveli, joka käy joskus siskonsa hermoille, tai oikeastaan koko ajan. Cory on ihastunut Chelseaan. *Tanya Baxter Ravenin ja Coryn äiti. Tanya on huolehtivainen, mutta todella hauska. *Victor Baxter Ravenin ja Coryn isä. Hän on ammatiltaan kokki. ===Rooleissa=== == Lähteet == ==Aiheesta muualla== * Luokka:2000-vuosikymmenen yhdysvaltalaiset nuorten tilannekomediat Luokka:Lastenohjelmat Luokka:Disney Channelin televisio-ohjelmat
Mikko Hakkarainen

Mikko ”Hakki” Hakkarainen (s. 17. marraskuuta 1976 Iisalmi) on suomalainen jääkiekkoilija. Hän pelasi pitkään Mestiksessä, kunnes kaudella 2005–2006 nousi SM-liigassa pelaavaan KalPaan, jossa hän teki 23 tehopistettä 51 ottelussa. Maaleja näistä oli 5 ja syöttöjä 18. Hän siirtyi kesällä 2006 SaiPaan, ja hänelle varattiin suuri rooli joukkueessa. Kausina 2006–2007 ja 2007–2008 Hakkarainen pelasi SaiPassa yhteensä 82 peliä ja pisteitä hän keräsi 17=4+13. Kausi 2007–2008 meni piloille pahan solisluuvamman takia. Kaudeksi 2008–2009 Hakkarainen siirtyi JYPiin. JYPissä Hakkarainen pelasi kaksi kautta. Hän oli voittamassa keväällä 2009 Suomen-mestaruuden ja keväällä 2010 SM- pronssia. Kaudeksi 2010–2011 Hakkarainen palasi Mestiksen Jukureihin, jonka kanssa teki kaksivuotisen sopimuksen. Hakkarainen lopetti pelaajauransa vuonna 2013. Tuon jälkeen hän on toiminut Jukureissa joukkueenjohtajana ja apuvalmentajana. == Lähteet == * === Viitteet === == Aiheesta muualla == * Hakkarainen jatkoaika.com -sivustolla * Hakkaraisen pelaajaesittely Jyp:n sivuilla Luokka:Suomalaiset jääkiekkoilijat Luokka:Vuonna 1976 syntyneet Luokka:Elävät henkilöt
Aavikkotaipaani

Aavikkotaipaani (Oxyuranus microlepidotus) on Australiassa esiintyvä myrkkykäärme. Se on maailman myrkyllisin maalla elävä käärme. Kookkaan yksilön myrkkyvarastot riittävät tappamaan äärimmillään 100 aikuista ihmistä tai 250 000 hiirtä. Käärmettä tavataan Australian sisäosissa. Kuivuneiden jokien pohjat ovat lajin mieleisintä elinympäristöä. Aavikkotaipaani munii kerrallaan 12–20 munaa. Aavikkotaipaani kasvaa 2–2,5 metrin mittaiseksi. Sen harmaanruskeissa suomuissa on mustat reunat. Yleensä mustassa ja terävässä päässä on suuret silmät. Se on päiväaktiivinen ja hyvin arka. Aavikkotaipaanin ravintoon kuuluvat rotat ja pienet pussieläimet, joita se etsii kuivuneiden uomien pohjahalkeamista. Käärmeen myrkyllisyydestä ei ollut selvää näyttöä ennen vuotta 1975, jolloin ensimmäinen elävä yksilö saatiin pyydystettyä. On laskettu, että käärme iskee yhdellä puremalla saaliiseensa 44 milligrammaa myrkkyä, mutta on tavattu myös yksilöitä, jotka ruiskuttavat saaliiseensa jopa 110 milligramman annoksia. Kun panee pienen annoksen aavikkotaipaanin myrkkyä kuppiin, joka sisältää ihmisen verta, veri hyytyy sekunneissa. Terveellä ihmisellä puremasta on 7 tuntia elinaikaa. Hiirellä elinaikaa puremasta ei ole kuin pari sekuntia. Vasta-aineita on kehitelty. Lähes kaikki aavikkotaipaanin puremaksi joutuneet ovat olleet käärmettä tutkimuksissa käsitelleitä herpetologeja. Yksikään oikein hoidettu purema ei ole johtanut ihmisen kuolemaan. == Lähteet == * O’Shea M. & Halliday T., 2009, Matelijat ja sammakkoeläimet, Dorling Kindersley & readme.fi, 256 s. == Aiheesta muualla == * Tietoja käärmeestä * ITIS: Oxyuranus microlepidotus * Inchem.org: Oxyuranus microlepidotus * The University of Adelaide, Australia, Clinical Toxinology Resources: Oxyuranus microlepidotus Luokka:Myrkkytarhakäärmeet Luokka:Seulonnan keskeiset artikkelit
Ruotsin Grand Prix

Ruotsin Grand Prix oli Ruotsissa järjestetty Formula 1 -sarjan osakilpailu. Ruotsi on tähän mennessä ainoa Pohjoismaa, jossa on ajettu Formula 1:siä. Ruotsin GP ajettiin vuosina 1973–1978 Scandinavian Raceway -nimisellä moottoriradalla Anderstorpissa. Ruotsin GP:n menestyneimmät kuljettajat ovat vuoden 1979 maailmanmestari Jody Scheckter ja Niki Lauda, jotka ovat voittaneet kilpailun kahdesti. Heidän autoistaan Scheckterin vuoden 1976 Tyrrell P34 ja Laudan vuoden 1978 Brabham BT46 olivat erikoisimmat, koska Tyrrell oli kuusipyöräinen ja Brabhamin takasiiven alapuolelle oli asennettu ulkopuolinen tuuletin. Kilpailu oli suosittu Ruotsissa Ronnie Petersonin ja Gunnar Nilssonin ajaessa Formula 1 -sarjassa 1970-luvulla, kunnes he kuolivat vuonna 1978 (Peterson Italian GP:ssä ja Nilsson kivessyöpään kauden lopussa), minkä jälkeen kilpailua ei enää järjestetty. == Voittajat == Kausi Kuljettaja Valmistaja Rata Raportti 1973 Denny Hulme McLaren-Ford Anderstorp Raportti 1974 Jody Scheckter Tyrrell-Ford Anderstorp Raportti 1975 Niki Lauda Ferrari Anderstorp Raportti 1976 Jody Scheckter Tyrrell-Ford Anderstorp Raportti 1977 Jacques Laffite Ligier-Matra Anderstorp Raportti 1978 Niki Lauda Brabham-Alfa Romeo Anderstorp Raportti ==Lähteet==
Jar of Flies

Jar of Flies on Alice in Chainsin vuonna 1994 julkaisema EP-levy. Se nauhoitettiin London Bridge Studiolla Seattlessa viikon mittaisten studio- sessioiden aikana 7.–14. syyskuuta 1993. Jar of Flies on ensimmäinen ja toistaiseksi ainoa EP-albumi, joka on saavuttanut ykkössijan Yhdysvaltojen Billboard-albumilistalla. Laulaja Layne Staleyn mukaan albumin nimi tulee kitaristi Jerry Cantrellin kolmannella luokalla tekemän tieteellisen kokeen mukaan. Siinä kaksi tölkkiä, joissa oli eri määriä ruokia, täytettiin kärpäsillä.http://users.stargate.net/~holliday/INT4.HTM Jar of Flies julkaistiin vuonna 1994 uudelleen yhdessä Sap-EP:n kanssa. ==Kappalelista== # # # # # # # ==Lista-sijoitukset== Albumi - Billboard (Pohjois-Amerikka) Vuosi Lista Sijoitus 1994 The Billboard 200 No. 1 Singlet - Billboard (Pohjois- Amerikka) Vuosi Single Lista Sijoitus 1994 "Don't Follow" Mainstream Rock Tracks 25 1994 "I Stay Away" Mainstream Rock Tracks 10 1994 "No Excuses" Mainstream Rock Tracks 1 1994 "No Excuses" Modern Rock Tracks 3 1994 "No Excuses" Top 40 Mainstream 32 == Lähteet == == Aiheesta muualla == * * Luokka:Vuoden 1994 EP:t Luokka:Alice in Chainsin albumit
Tapiola (täsmennyssivu)

Tapiola tarkoittaa seuraavia asioita: *Tapiola, Kalevalassa metsänkuninkaan Tapion valtakunta *Tapiola, Espoon kaupunginosa *Tapiola, Sastamalan kylä *Tapiola, kunnallishallinnoton alue Michiganissa, Yhdysvalloissa *Tapiola- ryhmä, entinen suomalainen yhtiö, vuodesta 2013 alkaen osa LähiTapiolaa *Kino Tapiola, elokuvateatteri Tapiolassa, Espoossa *Tapiola, työväentalo Tampereen Kissanmaalla *Tapiola, Jean Sibeliuksen sinfoninen runo. ==Sukunimi== Tapiola on myös sukunimi: *Arvi Tapiola (1888–1970), päätoimittaja *Hannu Tapiola (s. 1939), entinen SDP:n kansanedustaja, Kotkan kaupunginjohtaja 1991–2002 *Kari Tapiola (s. 1946), Kansainvälisen työjärjestön ILO:n toimitusjohtaja *Kerttu Tapiola (1919–2012), taidekauppias ja kulttuurivaikuttaja *Marjatta Tapiola (s. 1951), taidemaalari *Nilla Tapiola (s. 1960), liikkeenharjoittaja ja opettaja, Saamelaisvaltuuskunnan jäsen
Portugalin aluejako

Portugali on perinteisesti jaettu piireihin (distrito), kuntiin (município / concelho) ja kuntien osiin freguesioihin. Portugaliin kuuluu piirien lisäksi kaksi autonomista aluetta, Azorit ja Madeira. Ennen vuoden 1976 uutta perustuslakia ne muodostivat neljä piiriä: Hortan, Ponta Delgadan, Angra do Heroísmon ja Funchalin. Piireillä ei juuri ole poliittista itsemääräämisoikeutta. Portugalissa on 308 kuntaa. Freguesioita on 3 091\. Niiden määrää vähennettiin yli tuhannella vuosien 2012–2013 uudistusten aikana. Kunnanjohtaja on pormestari, ja kullakin kunnalla on oma juhlapäivänsä. Kaupungit (vila) sijaitsevat kuntien alueella, mutta niiden rajat eivät yleensä ole samat. Viloja maassa on 533. Lisäksi 151 paikkaa on saanut cidaden aseman. Kaikkiaan viloja ja cidadeja on yli kaksi kertaa enemmän kuin kuntia. Kunnat jakautuvat edelleen freguesioihin, joita on Portugalissa 4 261\. Kuusi kuntaa sisältää vain yhden freguesian, ja Barcelosin kunnalla on Portugalissa eniten freguesioita (89). == Piirit == Piiri Pinta-ala Asukasluku Pääkaupunki Aveiron piiri 2 808 km² 713 578 (2001) Aveiro Bejan piiri 10 225 km² 161 211 Beja Bragan piiri 2 673 km² 831 368 Braga Bragançan piiri 6 608 km² 148 808 Bragança Castelo Brancon piiri 6 675 km² 208 069 Castelo Branco Coimbran piiri 3 947 km² 441 245 Coimbra Évoran piiri 7 393 km² 173 408 Évora Faron piiri 4 960 km² 395 208 Faro Guardan piiri 5 518 km² 173 716 Guarda Leirian piiri 3 515 km² 459 450 Leiria Lissabonin piiri 2 761 km² 2 135 992 Lissabon Portalegren piiri 6 065 km² 127 018 Portalegre Porton piiri 2 395 km² 1 781 826 Porto Santarémin piiri 6 747 km² 475 344 Santarém Setúbalin piiri 5 064 km² 788 459 Setúbal Viana do Castelon piiri 2 255 km² 250 273 Viana do Castelo Vila Realin piiri 4 328 km² 223 731 Vila Real Viseun piiri 5 007 km² 394 927 Viseu == NUTS-jako == NUTS I jakaa Portugalin Manner-Portugaliin sekä Azorien ja Madeiran autonomisiin alueisiin. NUTS II jakaa Manner-Portugalin viiteen alueeseen: Norte, Centro, Lissabon, Alentejo ja Algarve. NUTS II:n määrittelemä Lissabonin alue on käytännössä miltei sama kuin Lissabonin metropolialue. NUTS III jakaa alueet edelleen pienempiin alueisiin: * Norte (8) ** Alto Trás-os-Montes ** Ave ** Cávado ** Douron alue ** Entre Douro e Vouga ** Grande Porto ** Minho-Lima ** Tâmegan alue * Centro (12) ** Baixo Mondego ** Baixo Vouga ** Beira Interior Norte ** Beira Interior Sul ** Cova da Beira ** Dão-Lafões ** Médio Tejo ** Oeste ** Pinhal Interior Norte ** Pinhal Interior Sul ** Pinhal Litoral ** Serra da Estrelan alue * Lissabon (2) ** Suur-Lissabon ** Setúbalin niemimaa * Alentejo (5) ** Alentejo Central ** Alentejo Litoral ** Alto Alentejo ** Baixo Alentejo ** Lezíria do Tejo * Algarve (1) ** Algarve * Azorit (1) ** Azorit * Madeira (1) ** Madeira LAU I -tason muodostavat kunnat ja LAU II -tason freguesiat. == Katso myös == * Luettelo Portugalin kaupungeista == Lähteet == Aluejako
Saippuaprinssi

Saippuaprinssi on vuonna 2006 ensi-iltansa saanut suomalainen romanttinen komedia, joka sijoittuu saippuaoopperan tuotantoryhmän maailmaan. Elokuvan on ohjannut Janne Kuusi ja sen pääosissa ovat Mikko Leppilampi, Pamela Tola ja Outi Mäenpää. == Juoni == Elokuva kertoo rahattoman amatöörinäyttelijän Ilonan (Pamela Tola) vaiheista saippuasarjan tekijätiimissä, johon hän on päätynyt käsikirjoittajaksi. Firman juhlissa hän ihastuu sarjan päänäyttelijään Kalleen (Mikko Leppilampi). Myöhemmin Kallella menevät todellisuus ja saippuasarja sekaisin ja sarjan tuottaja Raakel (Outi Mäenpää) alkaa kilpailla Ilonan kanssa Kallen rakkaudesta. == Rooleissa == ==Vastaanotto== ===Palkinnot=== Elokuva sai neljä Jussi-ehdokkuutta: paras kuvaus, paras leikkaus, paras lavastus ja paras äänisuunnittelu. == Aiheesta muualla == * Virallinen sivusto * * == Lähteet == Luokka:Suomalaiset romanttiset komediat Luokka:Vuoden 2006 suomalaiset elokuvat Luokka:Janne Kuusen ohjaamat elokuvat
On a Plain

"On a Plain" on yhdysvaltalaisen grunge-yhtye Nirvanan vuonna 1991 julkaistu kappale. Se julkaistiin yhtyeen toisella albumilla Nevermind. ==Historia== "On a Plain" -kappaleen on sanoittanut Nirvanan keulahahmo Kurt Cobain vuonna 1990. Craig Montgomery nauhoitti kappaleen ensimmäisen kerran studiossa vuoden 1991 tammikuussa Seattlessa. Yhtye esitti kappaleen ensimmäisen kerran livenä toukokuussa vuonna 1991 Los Angelesissa. Butch Vig nauhoitti "On a Plain" -kappaleen Nevermind-albumille toukokuussa tai kesäkuussa North Hollywoodissa. Kappaleesta julkaistiin promosingle kesällä vuonna 1992. Akustinen versio kappaleesta nauhoitettiin Nirvanan MTV Unplugged -keikalla 18. marraskuuta 1993. Se julkaistiin sitten yhtyeen MTV Unplugged in New York -livealbumilla, joka julkaistiin marraskuussa vuonna 1994. Tässä versiossa oli sellonsoittajana Lori Goldston. Toinen (sähköinen) liveversio kappaleesta julkaistiin vuonna 1994 yhtyeen Live! Tonight! Sold Out!! -VHS-kasetilla. Se nauhoitettiin Roskilde-festivaaleilla 16. kesäkuuta vuonna 1992 Roskildesta, Tanskasta. ==Coverversiot== Seuraavat yhtyeet ovat soittaneet kappaleen cover- versiona: *Yhdysvaltalainen experimental rock -yhtye Animal Colletive. *Yhdysvaltalainen indie rock -yhtye Rogue Wave. ==Listasijoitukset== Vuosi Single Lista Sijoitus 1992 "On a Plain" Modern Rock Tracks No. 25 Luokka:Nirvanan kappaleet Luokka:Vuoden 1991 kappaleet